《沁园春（寿晁帅七十）》
宋代·刘光祖

画戟如霜，绮疏如水，篆香渐微。向莺花多处，青山衮衮，鹭凫散向，落屑霏霏。曾是鸾台金马客，一场梦觉来人事非。多少话，付无心云叶，自在闲飞。

想看燕鸿易感，□几度春往秋又归。见黄馀露点，东坡菊赋，清传雪片，处士梅诗。向此年年开寿斝，算今古人生七十稀。歌啸外，作皇朝遗老，名字辉辉。

作者简介：刘光祖[公元一一四二年至一二二二年]字德修，简州阳安人。生于宋高宗绍兴十二年，卒于宋宁宗嘉定十五年，年八十一岁，登进士第。除剑南东川节度推官。